cyanic-selkie/wikianc huggingface dataset:
बङ्गलादेशको स्वतन्त्रता युद्ध
रणभूमि संरचना
यस क्षेत्रमा टाङ्गाइल जिल्ला र किशोरगञ्ज उपखण्डलाई छोडेर पुरै मयमनसिङ्ह जिल्ला सामेल थिए। यस क्षेत्रका सेनापति मेजर एम आबु ताहेर थिए। जब मेजर ताहेर एक लडाइमा गम्भीर घाइते भए तब एक समूहका नेतृत्वकर्ता हामिदुल्लाहलाई यस क्षेत्रको सेनापति बनाइएको थियो। यस क्षेत्रका सदरमुकाम महेन्द्रगञ्जमा रहेको थियो। यस क्षेत्रका लागि लगभग २५ हजार स्वतन्त्रता सैनिकहरू युद्धका होमिएका थिए। यस क्षेत्रका आठ उपक्षेत्र (सेनापतिहरूको नाम सहित); मानइकारचर (हामिदुल्लाह), महेन्द्रगञ्ज (सेनानी मिजान), पुरखासिया (सेनानी हासेम), ढालु (सेनानी ताहेर आहमद र उनी पछि सेनानी कामाल), रङरा (मतिउर रहमान), शिवबाडि (बङ्गलादेश सीमा सुरक्षा बलका केही अधिकारीहरू), बागमारा (बङ्गलादेश सीमा सुरक्षा बलका केही अधिकारीहरू) र महेशखोला (एक बङ्गलादेश सीमा सुरक्षा बलका सदस्य) थिए। यस क्षेत्रमा व्यापक छापामार सैन्य कार्वाहीहरू सञ्चालनमा आएका थिए भने सीमावर्ती क्षेत्रहरूमा नियमित सैन्य बलको कब्जा रहेको थियो। सुबेदार आफताबले युद्धको नौ महिनासम्मका स्वतन्त्र क्षेत्रहरूमा कब्जा गरेका थिए। यस क्षेत्रका महिलाहरूले पनि हातहतियारसाथ पाकिस्तानी सेनाको विरुद्ध लडाइ लडेका थिए। भने यस बाहेक टाङ्गाइलको एक स्वतन्त्रता सेनानी क्वादेर सिद्दीकीले आफ्नो जिल्लामा १८,००० छापामार सैनिकहरूलाई सङ्गठित गर्दै पाकिस्तानी सेना विरुद्ध केही सफल आक्रमणहरू गरेका थिए।
अक्टोबरदेखि डिसेम्बरसम्मको युद्ध
मुक्तिवाहिनीले छापामार आक्रमण गर्दै पाकिस्तानी सेनालाई सीमावर्ती क्षेत्रबाट विस्थापित गर्दै विभिन्न ठाउँहरूलाई पश्चिम पाकिस्तानबाट स्वतन्त्र बनाएका थिए। बङ्गलादेशी सेनाहरूले पाकिस्तानी सेना रहेको कमलपुर, बिलोनिया, बोयरा, आदि जस्ता सीमावर्ती क्षेत्रहरूमा आक्रमण गर्दै ३०६ स्थान मध्ये ९० क्षेत्रहरूमा नियन्त्रण जमाउन सफल भएका थिए। यस बाहेक मुक्तिबाहिनीले थप तीब्रताका साथ छापामार आक्रमण गर्न सुरु गरेका थिए। पाकिस्तानी सेना र त्यससँग सम्बन्धित राजाकारहरूको नियमित कार्य सर्वसाधारहरूको हत्या गर्दै विभिन्न स्थानहरूमा आतङ्क मच्चाउनु थियो। सीमा र देश भित्र बङ्गलादेशको मुक्तिका लागि लडिरहेका लडाकुले  पाकिस्तानी सेनाद्वारा गरिएको भयङ्कर आक्रमणको फलस्वरूप पाकिस्तानी सेना र राजाकार माथि थप सक्रियतासाथ आक्रमण गर्न सुरु गरेका थिए। अक्टोबरको महिनाको अन्त्य तिर पाकिस्तानी सेनाले बङ्गलादेशका स्वतन्त्रताका लागि लडिरहेका लडाकुको विरुद्ध कडा प्रतिरोधको सामना गर्नु परेको थियो जसकारण पश्चिम पाकिस्तानबाट ५ लडाकु दल सहितका पाकिस्तानी सेनाहरू पूर्वी पाकिस्तानमा आपातकालीन परिचालनका लागि ल्याइएको थियो।
सन् १९७१ भारत-पाकिस्तान युद्ध
सन् १९७१ को भारत-पाकिस्तान युद्धलाई इतिहासकै सबैभन्दा छोटो युद्धहरू मध्येमा लिइन्छ।  यो युद्ध भारत र पाकिस्तानको बीच एक सैन्य लडाइ थियो जुन पूर्वी पाकिस्तानमा बङ्गलादेश स्वतन्त्रता युद्धको समयमा भएको थियो।   ३ डिसेम्बर १९७१ का दिन उत्तर भारतका ११ भारतीय वायु सैन्य किल्लाहरूमा पाकिस्तानद्वारा हवाई आक्रकण सुरु गरेपछि भारत-पाकिस्तान युद्ध चर्किएको थियो। बङ्गाली राष्ट्रवादीहरूको समर्थनमा बङ्गलादेश स्वतन्त्रता युद्धकै समयमा भारत र पाकिस्तानको युद्ध सुरुवात भएको थियो। पाकिस्तानको साथ पूर्वी र पश्चिमी गरी दुवै क्षेत्रहरूमा सैन्य लडाइ तथा सङ्घर्ष सुरुवात भएको थियो।
इन्दिरा गान्धीको प्रधानमन्त्री मन्त्रालयले २८ अप्रिल १९७१ मा भारतीय सेनाका तत्कालीन सेनाध्यक्ष श्याम मानेकशलाई पूर्वी पाकिस्तानमा जानका लागि निर्देशन दिइएको थियो। केही समयपछि भारतमा रहेका शरणार्थी शिविरहरूको प्रयोग भारतको विदेशी गुप्तचर निकाय र पूर्वी पाकिस्तानका सैन्य अधिकारीहरूद्वारा गरिएको थियो।   जब भारतकी तत्कालीन प्रधानमन्त्री इन्दिरा गान्धीको नेतृत्वमा भारत पाकिस्तान विरुद्धको युद्धका लागि तैयार थियो तब सोभियत सङ्घले कथित रूपमा पाकिस्तानका राष्ट्रपति याह्या खानलाई भारत विरुद्ध युद्धबाट बच्न र पूर्वी पाकिस्तानमा शान्तिपूर्ण राजनीतिक समझौता गर्नका लागि एक गुप्त सन्देश पठाइएको थियो किनभने यदि भारत विरुद्ध युद्धमा पाकिस्तान सामेल भयो भने पाकिस्तानी सेनालाई दुई पक्षको नियन्त्रण गर्न लगभग असम्भव जस्तै हुने।अनुमनन लगाइएको थियो।  त्यसको बाबजुद पाकिस्तानका तत्कालीन राष्ट्रपति याह्या खानले आफ्ना लडाकु तथा सेनाहरूलाई युद्धका लागि तैयार रहन आदेश दिएका थिए। २३ नोभेम्बर १९७१ का दिन पाकिस्तानमा आपातकालको स्थिति घोषित गरिएको थियो जबकि अर्कोतर्फ भारतले भारतीय सेनाहरूलाई  तैनातीका साथ आफ्ना पश्चिमी सीमाहरूमा नियन्त्रण गर्न सुरु गरेका थिए।
पाकिस्तान र भारतको बीच शत्रुताको सुरुवात सन् १९७१ मा भारत-पाकिस्तान युद्धको परिणामस्वरूप भएको थियो जब पाकिस्तानी वायु सेनाले ३ डिसेम्बर साँझ ५:४० बजे भारतको सीमावर्ती क्षेत्रमा आक्रमण गरेको थियो। उत्तर-पश्चिमी भारतमा ११ हवाई क्षेत्रहरूमा आक्रमण भएको थियो जसमा सबैभन्दा महत्त्वपूर्ण निशाना सीमाभन्दा ४८० किलोमिटर टाढा आगरा क्षेत्र थियो। कश्मीरमा भारतीय सैनिक किल्लामा पाकिस्तानी सेनाद्वारा तोपद्वारा आक्रमण गरिएको थियो तर भारतले पहिलेनै आक्रमण हुन सक्ने अनुमान लगाउँदै त्यहाँ रहेका सबै लडाकु र हातहतियारहरूलाई अन्य सैनिक किल्लामा स्थानान्तरण गरेको थियो जसकारण मानवीय क्षति हुनबाट भारतीय सैनिकलाई बचाइएको थियो।
पाकिस्तानी सेनाद्वारा आक्रमण गरिएकै साँझ इन्दिरा गान्धीले रेडियो मार्फत भारतका मानिसरूलाई सम्बोधन गर्दै भारतको विरुद्ध पाकिस्तानद्वारा युद्धको घोषणा भएका कारण यस्तो आक्रमण भएको जानकारी दिएकी थिइन्। सोही दिनको रातमा भारतीय वायु सेनाले सैन्य आक्रमणको कार्वाही हवाई आक्रमण गरेको थियो भने भोलिपल्ट बिहान भारतीय सेनाद्वारा हवाई आक्रमण गरिएको थियो। भारत र पाकिस्तानले अघिल्लो बिहान दुवै राष्ट्रहरूको बीच युद्धको स्थितिको पुष्टि गर्ने वयानहरू आएको थियो तर भारत-पाकिस्तान युद्धको घोषणाको औपचारिक कार्वाही कुनै पनि राष्ट्रद्वारा जारी गरिएको थिएन। इन्दिरा गान्धीले सेनापतिहरूलाई सैनिहरूलाई एकसाथ जुटाउन निर्देशन दिएकी थिइन् भने त्यसपछि पाकिस्तानमा चौतर्फी आक्रमण सुरु गरिएको थियो जसमा भारतीय सेना, नौसेना र वायु सेनाको प्रयोग गरिएको थियो। भारतको मुख्य लक्ष्य पूर्वी पाकिस्तानी क्षेत्र ढाकामा कब्जा गर्ने र पश्चिमी क्षेत्रमा पाकिस्तानलाई भारतमा अतिक्रमण गर्नबाट प्रतिरोध गर्नु थियो।
भारतीय नौसेनाले समुद्रबाट पाकिस्तानी सेनाको दमन गर्न सुरु गरेका थिए। युद्धको पूर्वी रङमञ्च माथि भारतीय सेना र मुक्तिवाहिनीले भारतीय वायु सेना, भारतीय नौसेना र बङ्गलादेशी वायु सेनाबाट समर्थन प्राप्त गरेको थियो। भारतको वायुले ४ डिसेम्बर १९७१ का दिन पूर्वी पाकिस्तानमा परिचालन सुरु गरेको थियो। भारतीय वायु सेनाको सहायताद्वारा मुक्तिवाहिनी एक विमानको साथ युद्ध स्थानमा प्रस्थान गरेको थियो। भारत र बङ्गलादेशको संयुक्त सेनाको सैन्य कार्वाही पाकिस्तानी सेनामाथि हावी हुँदै गयो जसले पाकिस्तानी सेनालाई आत्मसमर्पण गर्नका लागि प्रेरित गरेको थियो। १६ डिसेम्बर १९८१ का दिन ढाका सहर वरिपरि रहँदै महासेनानी जगजीत सिंह अरोराको नेतृत्वमा भारतीय सेनाले मेजर-जनरल राफेल जेकबको माध्यमबाट एक सन्देश पठायो जसमा पाकिस्तानी सेनालाई ३० मिनेटमा आत्मसमर्पण गर्नका लागि अन्तिम चेतावनी दिइएको थियो।
भारत र बङ्गलादेशको सम्बद्ध सेनाहरूले सामूहिक रूपमा पाकिस्तानी सेनालाई आक्रमण गर्न सुरु गरेका थिए। १६ डिसेम्बर १९७१ ढाकामा पाकिस्तान भारत युद्ध समाप्त भएको थियो जब पाकिस्तानको सैन्य बलका पूर्वी सेनापति द्वारा आत्मसमर्पण पत्रमा हस्ताक्षर गरिएको थियो। जसको फलस्वरूप पूर्वी पाकिस्तानलाई स्वतन्त्रता प्राप्त भयो र एक नयाँ राष्ट्रको रूपमा बङ्गलादेशको उदय भएको थियो। यस सङ्घर्षमा हजारोँ सर्वसाधारणहरू पाकिस्तानी सैनिकहरू र राजाकारद्वारा मारिएका थिए जबकि लाखोँ मानिस भारतमा शरण लिन बङ्गलादेशबाट भागेका थिए भने भारतीय सेनाद्वारा हजारोँ पाकिस्तानी सैनिकहरूलाई बन्दी बनाइएको थियो।
पाकिस्तानी सेनाद्वारा आत्मसमर्पण
सन् १९७१ डिसेम्बरको सुरुवाती दिनहरूमा भारत र बङ्गलादेशको स्वतन्त्रताका लागि लडिरहेका लडाकुहरू सिधै पाकिस्तान विरुद्धको युद्धमा सामेल भएको थियो। बङ्गलादेशको स्वतन्त्राका लागि लडिरहेका लडाकु र भारतीय सेनाको संयुक्त आक्रमणका कारण पाकिस्तान पहिले देखिनै विभिन्न स्थानहरूमा पराजित भएको थियो जसकारण पाकिस्तानी सेनाले आत्मसमर्पण गर्ने निर्णय लिएको थियो। १६ डिसेम्बरका दिन लगभग ९३,००० सैनिकहरूको साथ पाकिस्तानी सैन्य अधिकारीहरूले ढाका स्थित रेसकोर्स मैदानमा औपचारिक रूपबाट आत्मसमर्पण गरेका थिए। जसकारण ९ महिनासम्म चलेको रक्तपात युक्त युद्धको समाप्त हुँदै एक स्वाधीनता देशको रूपमा बङ्गलादेशको उदय भएको थियो।
९ डिसेम्बरका दिन गभर्नर मालिकले पाकिस्तानी राष्ट्रपतिलाई सैन्य स्थिति खराब भएको जानकारी गराएका थिए भने उनले सोही सन्देशमा पश्चिममा दुश्मनहरू फरिदपुरको नजिक आइरहेका छन् र पूर्वमा हाम्रो सैनिक किल्लाको नजिक कुमिल्ला वरिपरिका क्षेत्रहरू र मेघना नदीको तटसम्म आएका छन् भनी सन्देश मार्फत सार्वजनिक गरेका थिए। १० डिसेम्बरमा गभर्नरका सैन्य सल्लाहकार मेजर जनरल राओ फरमान आली र पश्चिम पाकिस्तानका मुख्य सचिव मुजफ्फर होसेनले एक सैन्य किल्लामा जनरल नियाजीसँग विस्तृत छलफल गर्दै ढाकामा संयुक्त राष्ट्र सङ्घका प्रतिनिधि समक्ष आत्मसमर्पण पत्र हस्तान्तरण गरेका थिए। तथापि यस आत्मसमर्पण पत्रमा आत्मसमर्पणको सट्टा हातहतियार विश्राम जस्ता शब्दावलीहरूको प्रयोग गरिएको थियो जुन यस प्रकार छ। "राजनीतिक कारणले नै यो सङ्कट उत्पन्न भएकोले यसलाई राजनीतिक तरिका मार्फत समाधान गर्नुपर्दछ। त्यसकारण म पाकिस्तानको राष्ट्रपतिले अधिकार पाएको पूर्वी पाकिस्तानका निर्वाचित प्रतिनिधिहरूलाई ढाकामा सरकार गठन गर्न आग्रह गर्दछु। म संयुक्त राष्ट्र सङ्घलाई शान्तिपूर्वक सत्ता हस्तान्तरणको लागि काम गर्न आह्वान गर्दछु"।
ढाकामा रहेका संयुक्त राष्ट्र सङ्घका प्रतिनिधि पल मार्क हेनरीलाई उक्त आवेदन हस्तान्तरण गरिएको थियो। पाकिस्तानी समूहहरूमा भने यो सन्देश मालिक-फरमान आली सन्देशको रूपमा परिचित छ। तर अर्को दिन यस आवेदनलाई पाकिस्तानी पक्षका तर्फबाट फिर्ता लिइएको थियो। बङ्गलादेशको स्वतन्त्रताका लागि लडिरहेका स्वतन्त्र सेनानी र भारतीय सेनाले पुनः ढाकामा घेरा हाली पाकिस्तानी सेनाको आत्मसमर्पणको माग गरेका थिए। गभर्नर मालिकको नेतृत्वमा पूर्वी पाकिस्तानको कठपुतली सरकारले पनि गठबन्धनको घर (अहिले बङ्गाभवन) मा भएको बम विष्फोटका कारण राजीनामा दिँदै होटल इन्टरकन्टिनेन्टल (अहिलेको होटल शेराटन) मा शरण लिएका थिए। त्यस समयमा शान्तिपूर्ण आत्मसमर्पणका लागि आकाशबाट निरन्तर रूपमा प्रचारपत्रहरू तथा प्रचाहरू खसालिएको थियो।
१६ डिसेम्बरको दिन दिउँसोको रेसकोर्स मैदान (हाल सोहरावर्दी उद्यान) मा बङ्गलादेशमा पाकिस्तानी सेनाका महासेनानी नियाजीले हजारोँ उत्साहीत मानिसहरूको अगाडि आत्मसमर्पण दस्तावेजमा हस्ताक्षर गरेका थिए। द्वितीय विश्व युद्ध पछि लगभग ९३,००० पाकिस्तानी सैनिकहरूले आत्मसमर्पण गरेका थिए। पाकिस्तानी सेनाले १६ डिसेम्बरका दिन आत्मसमर्पण गरेतापनि आत्मसमर्पण गर्नका लागि देशभरीका सबै पाकिस्तानी सैनिकहरूलाई २२ डिसेम्बरसम्म लागेको थियो। पाकिस्तानी सेनाको आत्मसमर्पणको दिन अमेरिकाको सातौँ फ्लाइटले बङ्गालको खाडीको दक्षिण क्षेत्रमा प्रवेश गरेको थियो तर बङ्गलादेश तब पाकिस्तानको कब्जाबाट पूर्णतया स्वतन्त्रत भैसकेको थियो।
सन् १९७२ मा संयुक्त राष्ट्रका अधिकांश सदस्य देशहरूद्वारा बङ्गलादेशलाई एक सर्वभौम सम्पन्न राष्ट्रको रूपमा मान्यता प्रदान गरेका थिए। शेख मुजिबुर रहमलाई पाकिस्तानको सदरमुकाम कारागारबाट रिहा गरिएको थियो भने त्यसपछि उनी पुनः बङ्गलादेश फिर्ता हुँदै बङ्गलादेशका पहिलो [[राष्ट्रपति बनेका थिए। २ जुलाई १९७२ का दिन सिमलामा आयोजित भारत-पाकिस्तान शिखर सम्मेलनमा भारतीय प्रधानमन्त्री इन्दिरा गान्धी र पाकिस्तानका राष्ट्रपति जुल्फिकार अली भुट्टोका बीच सिमला समझौते पत्रमा हस्ताक्षर गरिएको थियो।समझौताले पाकिस्तानलाई बङ्गलादेशको सर्वभौम राष्ट्रको मान्यता प्रदान गर्न मार्गदर्शन गरेको थियो। समझौताको अनुसार भारतले युद्धको समय भारतीय सेनाद्वारा कब्जा गरिएको पाकिस्तानको १३,००० वर्ग किलोमिटर भन्दा बढी भूमि फिर्ता गरेको थियो। भारतद्वारा ९०,००० भन्दा अधिक युद्ध बन्धिहरूलाई पाँच महिनाको अवधिमा रिहा गरिएको थियो जहाँ पाकिस्तानका प्रमुख सेनानी नियाजी रिहा हुनेहरूमा अन्तिममा परेका थिए।
अन्तर्राष्ट्रिय मान्यता
६ डिसेम्बर १९७१ का दिन दक्षिण एसियाली देश भुटान र भारतले औपचारिक रूपमा बङ्गलादेशलाई एक स्वतन्त्र तथा सर्वभौम राष्ट्रको मान्यता प्रदान गरेको थियो। सबैभन्दा पहिला भुटानले मान्यता प्रदान गरेको केही घण्टा पश्चात् भारतले टेलिग्रामको माध्यमबाट बङ्गलादेशलाई दोस्रो मान्यता दिएको थियो। ६ दिसेम्बरका दिन भारत सरकारले आधिकारिक रूपमा बङ्गलादेशलाई राजनैतिक मान्यता घोषणा गरेको थियो। दिउँसोको ११ बजे तिर अल इन्डिया रेडियो मार्फत भारतले बङ्गलादेशलाई एक सर्वभौम राज्यको रूपमा मान्यता प्रादन गरेको भनी घोषणा गरिएको थियो।
जनहत्याकाण्ड
बङ्गलादेश स्वतन्त्रता युद्धको समयमा बङ्गलादेशको इतिहासमै सबैभन्दा भयङ्कर नरसंहार गरिएको थियो। २५ मार्च १९७१ का दिन कलोरामा पाकिस्तानी सेनाद्वारा सुरु गरिएको अपारेशन सार्चलाइट नामक एक सैन्य कार्वाही बङ्गलादेशको पाकिस्तानबाट स्वतन्त्रता हुनेबेलासम्म पनि चलिरहेको थियो र त्यही नौ महिनाको अन्तरालमा बङ्गलादेशको स्वतन्त्रताका लागि लडिरहेका लडाकु र लाखौँ सर्वसाधारणहरूको देशका विभिन्न स्थानहरूमा निर्मम सामूहिक हत्या गरिएक‍ थियो। स्वतन्त्रता युद्धको समयमा मृत्यु हुने मानिसहरूको केही बङ्गलादेशी सञ्चार माध्यमहरूसँग आँकडाहरू रहेका थिए। विश्वभरीका विभिन्न विश्वकोशहरू र पुस्तकहरूमा यस सङ्ख्याको उल्लेख गरिएको छ जसमा २ लाख देखि तीन करोडसम्मको अनुमान लगाइएको थियो। बङ्गलादेश स्वतन्त्रता युद्धको समयमा सहिद हुनेहरूको सङ्ख्या अनुमानित तीन करोड छ। स्वतन्त्रता युद्धको समयमा लगभग एक करोड शरणार्थीहरूले भारतमा शरण लिएका थिए तर जो आफ्नो देश छाडेर अन्त नगएको खण्डमा उनीहरूको साथ सबै परिवारको नरसंहार हुनु निश्चित थियो। स्वतन्त्रताको पूर्व सन्ध्यामा १४ डिसेम्बरका दिन राजाकार, अल-बद्र र अल-शम्स नामक पाकिस्तानी सेनाका सहयोग समूहहरूले पाकिस्तानी सेनाको आदेशमा शिक्षकहरू, चिकित्सक, अभियान्त्रिक, कलाकार, कवि, लेखक, वैज्ञानिक सहित लगभग ३०० बङ्गलादेशी बुद्धिजीवीहरूलाई गिरफ्तार गरी निर्मम हत्या गरेका थिए। पाकिस्तान समर्थक बङ्गाली राजाकारहरूले डिसेम्बर महिनाको सुरुवातमा युद्ध परिणाम महसुस गर्दै स्वतन्त्रता भन्दा ठिक केही दिन अघि एक सुनियोजित तरिकाले सर्वसाधारणहरूको सामूहिक हत्या गरेका थिए। बुद्धिजीविहरूको हत्या गर्नुको पछाडि मुख्य उद्देश्य नयाँ स्वतन्त्र बङ्गलादेशको उन्नति र प्रगतिलाई अवरुद्ध गर्नु थियो। सामूहिक हत्या गरी मारिएका बुद्धिजीवीहरूको शवलाई १४ डिसेम्बर १९७१ का दिन देश भित्र रहेका विभिन्न चिहानहरूमा त्यत्तिकै फालिएको थियो जसमा रायरबाजार नरसंहार स्थल (हाल नरसंहार स्थल भएको स्थानमा एक बौद्धिक स्मारक बनाइएको छ) सामेल छ। हालका दिनहरूमा ढाका र बङ्गलादेशको अन्य हिस्साहरूमा थुप्रै सामूहिक हत्या स्थल र चिहानहरू पाइएको थियो र यस्तै नयाँ सामूहिक हत्या स्थलहरूको कहिलेकाँही खोजी गरिन्छ। (उदाहरणका लागि सन् १९९९ अगस्टमा ढाकामा एक गैर-बङ्गाली मानिसहरू बसेको क्षेत्रमा थुप्रै चिहानहरू फेला पारिएको थियो)। ढाकामा अमेरिकी वाणिज्य दूतावासबाट अमेरिकी विदेश विभागलाई पठाइएको एक खबरमा युद्धको सुरुवातको रात ढाका विश्वविद्यालयको विद्यार्थी तथा नागरिकहरूको निर्मम हत्याहरूको उल्लेख भएको थियो।
बङ्गलादेश स्वतन्त्रता युद्धको समयमा लाखौँ बङ्गाली महिलाहरूका साथ बलात्कार गरिएको थियो भने पीडित महिलाहरूको सङ्ख्या अज्ञात छ। स्वतन्त्रता युद्धको समयमा लगभग २ लाख महिलाहरू बलात्कारको सिकार भएका थिए भने थुप्रै महिलाहरूको पेटमा पाकिस्तान सेनाको बच्चाहरू पनि हुर्किरहेका थिए भनी अनुमान लगाइएको थियो। ढाका स्थित एक सैनिक किल्लामा पाकिस्तानी सैनिकहरूले थुप्रै सङ्ख्यामा महिलाहरूलाई गिरफ्तार गरेका थिए जसमा अधिकांश ढाका विश्वविद्यालयका छात्रा तथा सामान्य परिवारका छोरीहरू थिए।
बुद्धिजीवी हत्याकाण्ड
बुद्धिजीवी हत्याकाण्ड सन् १९७१ मा बङ्गलादेशको सम्पूर्ण मुक्ति युद्धका बेला पाकिस्तानी सेना र त्यससँग सम्बन्धित लडाकु समूहहरूले बङ्गलादेशका शिक्षकहरू, चिकित्सक, अभियान्त्रिक, कलाकार, कवि, लेखक, वैज्ञानिक लगायतका बुद्धिजीवीहरूलाई गिरफ्तार गरी सामूहिक हत्या गरेका थिए। डिसेम्बर १९७१ मा जब पाकिस्तानी सेनाहरू थुप्रै क्षेत्रहरूबाट पराजित भएका थिए र उनीहरूको हारको समय आएको महसुस हुने बित्तिकै पाकिस्तानी सेना र राजाकारहरूको समूहले सांस्कृतिक, सामाजिक र शैक्षिक रूपबाट नवगठित देशलाई कमजोर गराउन उद्देश्यका साथ यस हत्याकाण्डको योजना बनाएका थिए। यस योजना अनुसार १४ डिसेम्बरको रात पाकिस्तानी सेनाले आफ्नो स्थानीय सहयोगीहरू; रजाकर, अल - बदर अल-शम्सलाई देशका विभिन्न स्थाहरूबाट बुद्धिजीवीहरूलाई गिरफ्तार गर्न आदेश दिएका थिए भने उनीहरूले पछि केही बुद्धिजीवीहरूलाई गिरफ्तार गरी एक सामूहिक हत्या स्थलमा लगि बुद्धिजीवीहरूको सामूहिक हत्या गरेका थिए। मारिएकाहरूमा मानिसहरू मध्ये लगभग ३०० जना बुद्धिजीवीहरू रहेका थिए।
यस नियोजित नरसंहार बङ्गलादेशको इतिहासमा बुद्धिजीवी हत्याकाण्डको रूपमा परिचित छ। कैद गरी राखिएका बङ्गलादेशी बुद्धिजीवीहरूलाई विभिन्न सामूहिक हत्याकाण्डको समयमा मारिएको थियो। बङ्गलादेशको स्वतन्त्रता पश्चात् बुद्धिजीवीहरूको मृत शरीर मिरपुर हत्या स्थलबाट बरामद गरिएको थियो भने थुप्रै शवहरूको पहिचान गर्न पनि कठिनाइ परेको थियो। १४ डिसेम्बर १९७१ को यस नरसंहारको स्मरण गर्दै बङ्गलादेशमा प्रत्येक वर्ष १४ डिसेम्बरको दिन सहिद बौद्धिक दिवस मनाइन्छ। बुद्धिजीवीहरूको हत्याको स्मरण गर्दै राजधानी ढाकामा एक बौद्धिक स्मारक पनि स्थापन गरिएको छ।
२५ मार्चको रात अपारेशन सार्चलाइटको योजनाका साथसाथै बुद्धिजीवीहरूको हत्याको पनि योजना बनाइएको थियो। पाकिस्तानी सेना उक्त सैन्य कार्वाहीको समय बुद्धिजीवीहरूलाई खोजी खोजी उनीहरूको हत्या गरिरहेका थिए। २५ मार्चको रात ढाका विश्वविद्यालयका थुप्रै शिक्षकहरूलाई पनि पाकिस्तानी सेनाले निशान बनाइ चौतर्फी रूपबाट आक्रमण गरी सबैको हत्या गरेका थिए। युद्ध समाप्ति हुनु भन्दा केही दिन पहिला थुप्रै योजनाबद्ध आक्रमणहरू सञ्चालन गरिएको थियो जसमा थुप्रै मानिसहरूका साथ बुद्धिजीवीहरूको पनि मृत्यु भएको थियो। युद्धको समय पाकिस्तानी सेना र त्यसका प्रशिक्षित अर्धसैनिक बलहरू अल-बदर र अल-शम्सले यी सबै स्वतन्त्रताका लागि आवाज उठाइरहेका बुद्धिजीवीहरूको नाम सङ्कलन गरी एक सूची तयार पारेका थिए। यी सबै योजनाबद्ध हमला तथा सामूहिक हत्याको पछाडि सबैभन्दा ठूलो हात पाकिस्तान सेनाका महासेनानी राओ फरमान आलीको रहेको मानिन्छ। आलीद्वारा लिखित केही कापीहरूमा उनको अक्षरका साथ यो अनुमान लगाइएको हो जसलाई बङ्गभवनबाट बरामद गरिएको थियो।
विदेशी प्रतिक्रियाहरू
सन् १९७१ मा शेख मुजिबुर रहमानले बङ्गलादेशको स्वतन्त्रता घोषणा गरेपछि, बङ्गलादेशको अस्थायी सरकारले पूर्वी पाकिस्तानको स्वतन्त्रताको लागि राजनीतिक समर्थनको साथसाथै बङ्गाली जनताको मानवीय सहयोगका लागि एक अभियान चलाएको थियो।
भारतीय प्रधानमन्त्री इन्दिरा गान्धीले बङ्गलादेशको स्वतन्त्रता आन्दोलनमा व्यापक कुटनीतिक र राजनैतिक समर्थन प्रदान गरेकी थिइन्। उनले बङ्गाली सर्वसाधारणहरू माथि पाकिस्तानी सेना र त्यससँग सम्बन्धि आलङ्ककारी संस्थाले गरेको अत्याचार र उत्पीडितको बारेमा सचेतना जगाउनका लागि धेरै देशको भ्रमण गरेकी थिइन्। यस प्रयासले युद्धको पछाडि विश्वको सन्दर्भमा र भारतले सैन्य कारबाहीको औचित्य प्रमाणित गर्न महत्त्वपूर्ण घटनाक्रमको साबित गर्न खोजेको थियो भने पाकिस्तानको पराजय पछि यसले बङ्गलादेशको नयाँ स्वतन्त्र राज्यलाई शीघ्र सर्वभौम राष्ट्रको मान्यता सुनिश्चित गरेको थियो।
संयुक्त राष्ट्र
संयुक्त राष्ट्रले पाकिस्तानी सेनाद्वारा आयोजित अपारेशन सार्चलाइट सैन्य कार्वाहीको समयमा र त्यसले निम्त्याएको मानव अधिकारको उल्लङ्घनलाई निन्दा गरेको थियो। तर यो युद्धको सुरुवात भन्दा पहला राजनीतिक रूपबाट स्थितिलाई परिभाषित गर्न विफल बनेको थियो। युद्धमा भारतको हस्तक्षेप पश्चात् पाकिस्तानले हारको डरले संयुक्त राष्ट्रबाट हस्तक्षेप गर्ने र भारतलाई युद्ध विरामका लागि बाध्य गर्नका लागि तत्काल सुझाव दिएको थियो। संयुक्त राष्ट्र सुरक्षा परिषद्ले ४ डिसेम्बर १९७१ का दिन दक्षिण एसियामा शत्रुता माथि चर्चा गर्नका लागि एक सम्मेलनको आयोजना गरेको थियो। ७ डिसेम्बरका दिन गरिएको एक लामो बैठक पश्चात् संयुक्त राज्य अमेरिकाले "तत्काल सङ्घर्ष विराम तथा सैन्य बल फिर्ता गर्नका लागि एक प्रस्ताव गरेको थियो। उक्त प्रस्ताव बहुमतद्वारा समर्थित भएतापनि तत्कालीन सोभियत सङ्घले दुईपटक यस प्रस्ताव माथि भिटो अधिकार लगाइ यसलाई विफाल पारेको थियो। बङ्गालीहरूको विरुद्धमा पाकिस्तानी सेना तथा त्यससँग सम्बन्धि सैन्य बलले गरेको अत्याचारलाई प्रकाश पार्दै संयुक्त अधिराज्य र फ्रान्सले उक्त प्रस्तावलाई रोक लगाएको थियो।
१२ डिसेम्बर १९७१ का दिन पाकिस्तानले हारको सामना गर्दै गर्दा सुरक्षा परिषद्को पुनर्गठन गरियोस् भनि संयुक्त राज्य अमेरिका सामु पाकिस्तानले अनुरोध गरेको थियो। पाकिस्तानका उपप्रधानमन्त्री तर विदेश मन्त्री जुल्फिकार अली भुट्टोलाई युद्धको वार्तालाप समाधानको लागि न्यु योर्क सहर पठाइएको थियो भने परिषद्ले चार दिनसम्म विचार-विमर्श जारी रखेको थियो। जब प्रस्तावहरूलाई अन्तिम रूप दिइयो तब पूर्वमा पाकिस्तानको सेनाले आत्मसमर्पण गरिसकेको थियो र युद्ध समाप्त भैसकेको थियो। उक्त प्रस्तावको असफलता र संयुक्त राष्ट्र सङ्घको असक्रियताको कारण निराश भुट्टोले आफ्नो भाषणलाई रोक्दै परिषद् छाडेका थिए।
भुटान
बङ्गलादेश स्वतन्त्रता युद्धले पाकिस्तानी सेनाको हार बेहोरेका कारण भुटानले ६ डिसेम्बर १९७१ का दिन बङ्गलादेशलाई नयाँ स्वतन्त्र देश मान्यता प्रदान गरेको थियो। बङ्गलादेशका पहिला राष्ट्रपति शेख मुजिबुर रहमान जुन १९८४ मा भुटानका चौथा राजा जिग्मे सिङ्गये वाङ्चुकको राज्यभिषेकमा सामेल हुनका लागि भुटान गएका थिए।
चीन
पाकिस्तानको दीर्घकालिन सहयोगीका रूपमा जन गणतन्त्र चीनले पूर्वी पाकिस्तानको विकसित अवस्था र पश्चिमी पाकिस्तान र पाकिस्तान प्रशासित कश्मीरमा भारतले आक्रमण गर्ने सम्भावना प्रति चिन्ता व्यक्त गरेको थियो।  १० डिसेम्बर १९७१ मा अमेरिकी राष्ट्रपति निक्सनले हेनरी किसिन्जरलाई चिनियाँहरूलाई भारतसँगको सीमानामा केही सेनाहरू सार्न निर्देशन दिएका थिए। किसिन्जरले पछिल्लो बेलुका संयुक्त राष्ट्र सङ्घका लागि चीनका स्थायी प्रतिनिधि हुआङ हुआसँग भेटवार्ता गरेका थिए तथापि, चिनियाँहरूले यस प्रोत्साहनलाई प्रतिक्रिया दिएनन्, किनभने सन् १९६२ को चीन-भारतीय युद्धको विरुद्ध जब भारत पूर्ण रूपले अज्ञात रहेको थियो, यस पटक भारतीय सेना तयार भइसकेका थिए र चीन भारतीय सीमामा आठ पर्वतीय श्रृङ्खलाहरूमा तैनाथ रहेका थिए।
पाकिस्तानले युद्धका बन्दी र नागरिकहरूलाई फिर्ता दिने सम्बन्धमा संयुक्त राष्ट्र सङ्घको दुई प्रस्तावलाई कार्यनयनमा ल्याएका कारण सन् १९७२ मा बङ्गलादेशले संयुक्त राष्ट्र सङ्घको सदस्यताका लागि आवेदन पेश गर्दा चीनले उनीहरूको आवेदनलाई भिटो अधिकारको प्रयोग गरी बहिष्कार गरेको थियो। स्वतन्त्र बङ्गलादेशलाई सर्वभौम राष्ट्रको मान्यता प्रदान गर्ने पनि अन्तिम देशहरू मध्ये चीन रहेको थियो जसले ३१ अगस्ट १९७५ सम्म बङ्गलादेशलाई सर्वभौम राष्ट्रको मान्यता प्रदान गर्नबाट अस्वीकार गरिरहेको थियो।
श्रीलङ्का
भारतले भविष्यमा श्रीलङ्काको विरुद्ध आफ्नो बढी रहेको शक्ति प्रयोग गर्न सक्ने ठान्दै श्रीलङ्काले पाकिस्तानको विभाजनलाई लिएर आफ्ना लागि यो एक उदाहरण रूपमा हेर्दै चिन्ता व्यक्त गरेको थियो। एक गैर गठबन्धन विदेश नीति पछि सिरिमावो बन्दरानाइकको वामपन्थी सरकारको बाबजुद पनि श्रीलङ्काले युद्धमा पाकिस्तानको मद्दत गर्ने निर्णय लिएको थियो। पाकिस्तानी विमानले भारतीय क्षेत्रमा उडान भर्न नसक्ने भएकाले पाकिस्तानी सेना र लडाकु विमानहरूलाई भारतको चारैतिरबाट एक लामो यात्रा तय गरी श्रीलङ्काको बन्दरानाइके विमानस्थलमा लगिने गरिन्थ्यो भने त्यहाँ गएर लडाकु विमानमा इन्धन भर्ने काम गरिएको थियो।
जनप्रिय संस्कृतिमा स्वतन्त्रता युद्ध
बङ्गलादेश र देश बाहिर युद्धका बेला र युद्धको समाप्ति पश्चात् बङ्गलादेश स्वतन्त्रता युद्ध सम्बन्धि कयौँ कृति रचनाहरू सार्वजनिक गरिएका थिए। सन् १९७१ मा द बिटल्सका सदस्यहरूद्वारा बङ्गलादेशमा आयोजित एक साङ्गीतिक कार्यक्रम बङ्गलादेश स्वतन्त्रता युद्धका लागि हौसलाको रूपमा एक ठूलो कार्यक्रमको रूपमा लिइएको थियो। स्वाधीन बाङ्ला रेडियो केन्द्रद्वारा प्रसारित र प्रसारित गरिने गीतहरू मध्ये यी गीतहरू आज पनि बङ्गलादेशमा लोकप्रिय रहेका छन्।
युद्धको समयमा बनाइएको ४ दस्तावेजहरूमा जहिर रहानको स्टप जेनोसाइट र अ स्टेट इज बोर्न, बाबुल चौधुरीको इनोसेन्ट मिलियन्स, आलमगीर कबीरको लिबरेसन फाइटार्स, बङ्गलादेशमा बनेको पहिलो चलचित्रको रूपमा वर्णित थियो किनभने त्यसभन्दा पहिला सबै चलचित्रहरू पाकिस्तान वा भारतमा बनाइने गरिन्थ्यो। मुक्तिर गान युद्धको बेला लेर लेभिनद्वारा रेकर्ड गरिएको भिडियो तथा तस्वीरहरूको आधारमा बनाइएको एक वृत्तचित्र थियो। बङ्गलादेश स्वतन्त्रता युद्धमा आधारित कयौँ उपन्यास, कविता तथा गीतहरू रचाना गरिएका छन्। जसमा युद्धको समयमा लेखिएको शामसुर रहमानको प्रसिद्ध कविताहरू रहेका छन्। बङ्गलादेशको स्वतन्त्रता युद्ध सन् १९७१ पछि बङ्गलादेशी साहित्यका लागि सबैभन्दा अधिक प्रयोग गरिने विषय मध्ये एक थियो। युद्धको स्मरण तथा सहिदहरू प्रति श्रद्धा सुमन प्रकट गर्नका लागि बङ्गलादेशका कयौँ स्थानहरूमा सहिद स्मारकहरू बनाइएका छन्।
पाको आल्कासेर
पाको आल्कासेर (जन्म: ३० अगस्ट १९९३) एक स्पेनी व्यवसायिक फुटबल खेलाडी हुन् जसले स्पेनी क्लब बिलारेआल र स्पेनी राष्ट्रिय फुटबल टोलीका लागि अग्रपङ्क्तिका खेलाडीको रूपमा खेल्छन्।
आल्कासेरले सन् २००९ मा स्पेनमा आभारित भालेन्सिया बि नामक एक फुटबल क्लबबाट व्यवसायिक फुटबल कार्यकालको सुरुवात गरेका थिए भने उनको सन् २०१० मा पदोन्नति भई उनी भालेन्सिया फुटबल क्लबमा सरुवा भएका थिए। सन् २०१६ मा आल्कासेरले ला लिगा फुटबल लिग अन्तर्गतको क्लब बार्सेलोनामा ३ करोड युरोमा आवद्ध भएका थिए जहाँ उनले उक्त क्लबका लागि कोपा देल रे उपाधि जिताउनका लागि ठूलो भूमिका निर्वाह गरेका थिए। सन् २०१९ मा उनी बोरूसियन डर्टमन्ड नामक एक जर्मनेली क्लबमा आवद्ध भएका थिए। आल्कासेरले स्पेन १९ वर्ष मुनीको राष्ट्रिय फुटबल टोलीका लागि युरोपेली च्याम्पियनसिप दुईपटक जिताउन ठूलो भूमिका निर्वाह गरेका थिए भने उनको सन् २०१४ मा राष्ट्रिय टोलीमा पदोन्नति भएको थियो।
भालेन्सिया
स्पेनको तोरन्तोमा जन्मिएका आलकासेरले सन् २००९ मा स्पेनमा आभारित भालेन्सिया बि नामक एक फुटबल क्लबबाट व्यावसायिक फुटबल कार्यकालको सुरुवात गरेका थिए भने उनको सन् २०१० मा पदोन्नति भई उनी भालेन्सिया फुटबल क्लबमा सरुवा भएका थिए। उनी भालेन्सिया फुटबल क्लबको सन् २००९-१० संस्करण चलिरहँदा उक्त क्लबमा आवद्ध भएका थिए जतिबेला उनी मात्र १६ वर्षका थिए। उनले उक्त क्लबका लागि खेलेको १५ खेलमा ३ गोल गर्न सफल भएका थिए। सन् २०१० नोभेम्बर ११ का दिन उनले उक्त क्लबका लागि पूर्ण एक खेल लग्रानियस विरुद्ध खेलेका थिए जहाँ भालेन्सियाले लग्रानियसलाई ४-१ गोल अन्तरले पराजित गर्न सफल भएको थियो।
सन् २०११–१२ संस्करण
सन् २०११ अगष्ट १२ का दिन एक मैत्रीपूर्ण खेलमा आलकासेरले भालेन्सियाको तर्फबाट रोमाको विरुद्ध तेस्रो र अन्तिम गोल गर्न सफल भएका थिए तर जब उनले उक्त खेलको समाप्ति पश्चात् मेस्त्रेता रङ्गशालाबाट आफ्नो बुबासँग बाहिरिएका थिए भने बाहिरिने क्रममा उनको बुबालाई हृदयघात भएको थियो। हृदयघात भैसकेपछि तत्काल उनको बुबालाई प्राथमिक उपचार गरिएको थियो तर पछि उनको मृत्यु भएको थियो। सन् २०१२ जनवरी १४ का दिन उनले स्पेनीको एक बहुप्रतिष्ठित फुटबल लिग ला लिगामा भालेन्सियाको तर्फबाट पर्दापण गरेका थिए जहाँ उनले उक्त खेलको अन्तिम २० मिनेट बाँकी रहँदा मैदान उत्रिएका थिए तर उक्त खेल रेआल सोसिदादले १-० गोल अन्तिमले जितेको थियो।
२०१२–१३ संस्करण: हेताफेमा कर्जामा आवद्ध
ला लिगाको सन् २०१२-१२ संस्करण चलिरहँदा उनी ला लिगाको एक फुटबल क्लब हेताफेमा कर्जामा आवद्ध भएका थिए। उनले उक्त क्लबका लागि पहिलो आधिकारिक खेल दिपोर्टिभ ला कोरुनाको विरुद्ध खेलेका थिए जुन खेल १-१ को बराबरीमा अन्त्य भएको थियो। उनले उक्त क्लबको तर्फबाट पहिलो आधिकारिक खेल सन् २०१३ जनवरी ७ का दिन खेलेका थिए।
सन् २०१३–१४ संस्करण
ला लिगाको सन् २०१३-१४ संस्करण चलिरहँदा उनी पुनः भालेन्सिया फुटबल क्लबमा फिर्किएका थिए। आलकासेरले सन् २०१३ अक्टोबर २ मा दिन उक्त क्लबका लागि युइएफए युरोपा लिगको एक खेलमा कुबान क्रोस्नोदारको विरुद्धमा गर्न सफल भएका थिए।   सन् २०१४ अप्रिल १० का दिन उनले भालेन्सिया फुटबल क्लबका लागि पहिलो ह्याट्रिक गोल बाजेल फुटबल क्लबको विरुद्धमा गर्न सफल भएका थिए जुन उनको व्यावसायिक फुटबल कार्यकालको पहिलो ह्याट्रिक गोल बनेको थियो भने उनले गरेको गोलका कारण भालेन्सिया युरोपा लिगको सेमिफाइनलमा पुग्न सफल भएको थियो।
सन् २०१४–१५ संस्करण
सन् २०१४ अगष्ट १७ का दिन आलकासेरले ओरेन्ज ट्रफीका लागि जारी गरिएको खेलमा मिलान फुटबल क्लब विरुद्ध पहिलो गोल गर्न सफल भएका थिए भने उक्त खेल भालेन्सियाले २-१ को गोल अन्तरले जित्न सफल भएको थियो। उनलाई पछि ९ नम्बरको पोशाक हस्तान्तरण गरिएको थियो जुन पहिलो हेल्दर पोस्तिगाको पोशाक सङ्ख्या थियो। ९ डिसेम्बरका दिन आयोजित ग्रिनादा विरुद्धको खेलमा उनलाई रातो कार्ड दिइएको थियो जसकारण उनी खेलबाट बाहिरिएका थिए भने उक्त खेल १-१ गोलको बराबरीमा टुङ्गिएको थियो
सन् २०१५–१६ संस्करण
सन् २०१५ नोभेम्बर ७ का दिन आलकासेर र दानी पेरेजोले सेल्ता फुटबल क्लबको विरुद्ध दुईदुई गोल गर्न सफल भएका थिए भने उक्त खेल भालेन्सियाले ५-० गोल अन्तरले जित्न सफल भएको थियो। उनले त्यस खेलको तीन महिनासम्म कुनै पनि गोल गरेका थिएनन् भने उनले सन् २०१६ अप्रिल २० का दिन उनले आइबार फुटबल क्लबको विरुद्ध ह्याट्रिक गोल गर्न सफल भएका थिए भने उकणत खेल भालेन्सियाले ४-० गोल अन्तरले जित्न सफल भएको थियो।
एफसे बार्सेलोना
सन् २०२६ अगष्ट ३० का दिन आल्कासेरले एक स्पेनी क्लब बार्सेलोनासँगको ५ वर्षीया आवदेध पत्रमा हस्ताक्षर गरेका थिए भने सोही दिन बार्सेलोनाका मुनिर एल हद्दादीली भालेन्सियामा सरुवा भएका थिए। आल्कासेरले पछि उक्त क्लबका लागि लियोनल मेसी, नेयमार र लुई स्वारेज पछिका चौँथो अग्रपङ्क्तिको रूपमा स्थापित भएका थिए। सन् २०१६ सेप्टेम्बर १० का दिन आल्कासेरले एफसे बार्सेलोनाका लागि पहिलो आधिकारिक खेल अल्भसको विरुद्धमा खेलेका थिए भने उक्त खेलको ६६औँ मिनेटमा उनलाई स्वारेजलाई प्रतिस्थापन गरेका थिए।  सन् २०१६ डिसेम्बर २१ का दिन आल्कासेरले उक्त क्लबका लागि पहिलो आधिकारिक गोल गर्न सफल भएका थिए भने त्यस खेल बार्सेलोनाले एरकुलसलाई ७-० गोल अन्तरले जित्न सफल भएको थियो। युइएफए च्याम्पियन्स लिगको सन् २०१६-१७ संस्करणमा उनले बार्सेलोनाका लागि च्याम्पियन्स लिगमा पहिलो गोल गरेका थिए भने उक्त खेलमा बार्सेलोनाले स्पोर्तिङ सेपेलाई २-१ गोल अन्तरले जित्न सफल भएको थियो।
बोरूसिया डर्टमन्ड
सन् २०१८ अगष्ट २८ का दिन आल्कासेरले बुन्डेसलिगा अन्तर्गतको बोरूसियन डर्टमन्ड नामक एक क्लबमा कर्जामा आवद्ध भएका थिए। सन् २०१८ सेप्टेम्बर १४ का दिन उनले क्लब क्लबका लागि पहिलो आधिकारिक खेल खेलेका थिए जहाँ उनी खेलको दोस्रो हाफमा म्याक्समिलियन फिलिपलाई प्रतिस्थापन गर्दै मैदान उत्रिएका थिए भने उक्त खेलमा उनीले उनको पहिलो गोल गर्न सफल भएका थिए जसकारण डर्टमन्डले फ्राङ्कफर्टलाई ३-१ गो अन्तरले पराजित गर्न सफल भएको थियो। उनले बुन्डेसलिगा अन्तर्गतका पछिका दुई खेलहरूमा ५ गोल गरेका थिए जहाँ उनले बायर लिभरकुसेन विरुद्धको खेलमा २ ग‍ोल र आउग्सबर्ग विरुद्धको खेलमा ३ गोल गर्न सफल भएका थिए। सन् २०१८-१९ संस्करणको बुन्डेसलिगामा आल्कासेरले सन् २०१८ डिसेम्बर १८ का दिन दश समग्रमा दश गोल गरेका थिए। सन् २०१९ फेब्रुअरी १ का दिन उनी उक्त क्लबसँग २ करोड ३० लाख युरोमा आवद्ध भएका थिए भने उनले उक्त क्लबका लागि ५ वर्षसम्मको आवद्ध पत्रमा हस्ताक्षर गरेका थिए। सन् २०१८-१९ बुन्डेसलिगाको समाप्तिसँगै उनले उक्त क्लबका लागि त्यो वर्षको संस्करणमा १८ लिग गोल गरेका थिए।  आलेकासेले पछि बिलारेआल क्लबसँग आवद्ध हुनका लागि डर्टमन्ड छाडेका थिए।
बिलारेआल
सन् २०२० जनवरी ३० का दिन आल्कासेर स्पेनीको एक फुटबल क्लब बिलारेआलमा साँढे ५ वर्षका लागि आवद्ध भएका थिए। आलकासेरले उक्त क्लबका लागि पहिलो आधिकारिक गोल ओसासुनीको विरुद्धमा गरेका थिए भने उक्त खेलमा बिलारेआलले ३-१ गोल अन्तरले जितेको थियो।
अन्तर्राष्ट्रिय कार्यकाल
आल्कासेरले सन् २००९ मा स्पेन १६ वर्ष मुनीको राष्ट्रिय फुटबल टोलीबाट अन्तर्राष्ट्रिय फुटबल कार्यकालको सुरुवात गरेका थिए भने उनले सन् २०१० मा आयोजित युइएफए युरोपेली च्याम्पियनसिपमा स्पेन १७ वर्ष मुनीको राष्ट्रिय फुटबल टोलीबाट अन्तर्राष्ट्रिय खेल खेन्ने मौका प्राप्त गरेका थिए जहाँ उनले भालेन्सियामा कार्यरत स्पेनका एक फुटबल खेलाडी जुआन बार्नेटका साथ अन्तर्राष्ट्रिय खेल खेलेका थिए। उक्त प्रतियोगितामा उनले सर्वाधिक ६ गोल गर्दै सर्वाधिक गोलकर्ताको रूपमा पुरस्कृत हुन सफल भएका थिए। सन् २०११ र सन् २०१२ मा स्पेन १९ वर्ष मुनीको राष्ट्रिय फुटबल टोलीले युरोपेली च्याम्पियनसिप जित्न सफल भएको थियो जहाँ उनी पनि स्पेन १९ वर्ष मुनीको राष्ट्रिय फुटबल टोलीमा समावेश भएका थिए।
सन् २०१४ मा आलकासेरले स्पेन राष्ट्रिय फुटबल टोलीका पदोन्नति भएको थियो भने त्यसपछि उनले विभिन्न अन्तर्राष्ट्रिय खेलहरूमा स्पेन राष्ट्रिय फुटबल टोलीको प्रतिनिधित्व गर्दै सहभागीता जनाउन सुरु गरेका थिए। सन् २०१४ अगष्ट २९ का दिन तात्कालिक स्पेन राष्ट्रिय फुटबल टोलीका प्रशिक्षक भिसेन्ते देल बोस्केले उनलाई स्पेस राष्ट्रिय फुटबल टोलीमा समावेश गराएका थिए भने ४ सेप्टेम्बरमा स्पेन र फ्रान्स बीचको मैत्रीपूर्ण खेलमा डिएको कोस्टालाई प्रतिस्थापन गर्दै उनी उक्त खेलको अग्रपङ्क्तिको रूपमा मैदान उत्रिएका थिए तर उक्त खेल फ्रान्सले १-० गोल अन्तरले जितेको थियो। कोस्टालाई खेलका क्रममा चोट लागेपछि उनी उनको ठाउँमा आएका थिए भने सन् २०१६ को युएएफए युरो कप छनोट खेलमा उनले स्पेनको प्रतिनिधित्व गर्दै टोलीमा समावेश हुने मौका प्राप्त गरेका थिए जुन खेलमा उनले म्यासेडोनियाको विरुद्ध गोल गरेका थिए जसको फलस्वरूप स्पेनले म्यासेडोनियालाई ५-१ गोल अन्तरले पराजित गर्न सफल भएको थियो।
सन् २०१६ युएएफई युरो कपको छनोट खेलमा उनले खेलको पहिलो हाफमा मोरातालाई प्रतिस्थापन गर्दै मैदान उत्रिएका थिए जहाँ दुई गोल गर्न सफल भएका थिए जसको फलस्वरूप स्पेनले लक्जेम्बोर्गलाई ४-० गोल अन्तरले पराजित गर्न सफल भएको थियो। उनले उक्त प्रतियोगिताका लागि छनोट खेलका स्पेनको तर्फबाट कुल ५ गोल गर्न सफल भएका थिए जुन स्पेनी खेलाडीद्वारा गरिएको सर्वाधिक गोल थियो। ११ अक्टोबर २०१८ का दिन वेल्सको कार्डिफ सहर अन्तर्गतको मिलिनियम रङ्गशालामा आलकासेरले स्पेन राष्ट्रिय फुटबल टोलीको प्रतिनिधित्व गर्दै वेल्स विरुद्ध एक मैत्रीपूर्ण खेलमा समावेश भएका थिए जहाँ उनले उक्त खेलमा एक गोल गर्न सफल भएका थिए। ५ सेप्टेम्बर २०१९ मा सन् २०२० युइएफए युरो कपको छनोट खेलमा उनले स्पेनको प्रतिनिधित्व गर्दै रोमानिया विरुद्ध एक गोल गर्न सफल भएका थिए भने उक्त खेल स्पेनले २-१ गोल अन्तर जित्न सफल भएको थियो भने सन् २०१९ सेप्टेम्बर ९ का दिन आयोजित युरो कप छनोट खेलमा पनि उनले फारोई टापु विरुद्ध गोल गर्न सफल भएका थिए।
रूबि रायट
दोरी एलिजाबेथ प्राञ्ज (जन्म ९ जनवरी १९९१) एक अमेरिकी व्यवसायीक कुस्ती खेलाडी हुन्। उनी हाल डब्ल्युडब्ल्युईसँग सम्बन्धित छिन् जहाँ उनी रमा कार्यरत छिन् र रुबी राएटको नामले कुस्ती खेल्छिन्। उनी महिला कुस्ती समूह रएट स्क्वाडको प्रमुख सदस्य पनि हुन्। उनले आफ्नो रिङको नाम हेदी लभलेसको नामले सन् २०१० देखि २०१६ सम्म आफ्नो पदोन्नतिको लागि स्वतन्त्र सर्किटमा कुस्ती खेलिसकेकि छिन्। उनको सिमर वुमन एथलेटिक्स, साइन रेस्लिङ, ओहायो उपत्यका रेस्लिङ, आइडब्ल्युए मध्य-पश्चिमी, र वल्ड ओण्डर रिङ स्टारडम गरी विभिन्न पदोन्नति भएको थियो।
स्वतन्त्र सर्किट (सन् २०१०–२०१६)
सन् २०१०, पाञ्जले आफ्नो कुस्ती कार्यकालको सुरुवात गरेकी थिइन् जसमा उनले प्रशिक्षक बिलि रोकसँग उनको रक लभलेस नामक प्रशिक्षण विद्यालयमा प्रशिक्षणको थालनी गरेकी थिइन्। त्यस पश्चात् उनले एरिना चिक्सको बैठक समारोहमम जुगालो च्याम्पियनसिप रेस्लिङमा पर्दापण गरेकी थिइन् जसमा उनले आफ्नो पहिलो खेलमै सिजे लेनलाई पराजित गरेकी थिइन्। लभलेसले सिमर महिला एथलेटिक्सको ५१अौँ संस्करणमा प्रदापण गरेकी थिइन्।  उनले डिसेम्बरसँग मिलेर ट्याग टिम म्याचमा भाग जनाएकी थिइन् जसमा उनका टोलीले पिङ्क फ्ल्यस किरा र स्विट चेरीसँग हार बेहोरेका थिए।
ओहायो उपत्यका कुस्ती (सन् २०१२–२०१३)
१६ मे २०१२ मा, प्राञ्जले ओहायो उपत्यका कुस्ती (ओभिडब्ल्यु) मा प्रदापण गरेकी थिइन् जसमा उनको पहिलो खेलमम टेलर हेन्ड्रिक्ससँग हार बेहोरेकी थिइन्। २३ मेमा, प्राञ्जले आफ्नो नाम हेदी लभलेस राखि ओहायो उपत्यका रेस्लिङको ६६६अौँ श्रृङ्खलामा प्रदापण गरेकि थिइन् जसमा उनले सिजे लेनसँग हार बेहोरेकी थिइन्। १ सेप्टेम्बरमरको ओहायो उपत्यका रेस्लिङको सटर्डे नाइट स्पेसल नामक कार्यक्रममा, लभलेसले टेलर हेन्ड्रिक्सलाई नो डिस्क्वालिफिकेसन म्याच (उपलब्ध रहेका हातहतियारले प्रहार गर्न पाइने, जो कोही आएर खेलमा घुसपैठ गर्न पाउने, १० गन्दा सम्मपनि रिङ भित्र आउनु नपर्ने एक विशेष नियम रहेको कुस्ती खेल) मा हराएकी थिइन् जसले गर्दा उनले उपाधिको लागि खेल्ने अवसर प्राप्त गरेकी थिइन्।१५ सेप्टेम्बरमा, लभलेसले हेन्ड्रिकलाई पराजित गर्दै उनको ओहायो उपत्यका रेस्लिङ महिला उपाधि हात पारेकी थिइन्। महिला उपाधि हात पार्ना साथ उनले जेसी बेली स्मुथर्स, इपिथेनी, जोसेट बाइनम र स्कार्लेट बोर्डडेक्सलाई पनि पराजित गरेकी थिइन्। १४ नोभेम्बरमा ओहायो उपत्यका रेस्लिङको ६९१अौँ श्रृङ्खलामा, उनले महिला च्याम्पियनसिपको उपाधिको लागि टेरेन टुरेलसँग परेको खेलमा, विशेष अतिथि निर्णायक टेलर हेन्ड्रिक्सले उनलाई प्रहार गर्दै उनको उपाधि जित्नको लागि टेरेन टुरेललाई सहयोग गरेकी थिइन्। हेन्ड्रिक्सकै कारण उनले उपाधि गुमाएकी थिइन्। जनवरी २०१३ देखि, हेन्ड्रिक्सले अज्ञात मानिसबाट उपहार प्राप्त गरेकी थिइन् जसमा उनले सो उपहार ठाइलन बोस्टिक वा रायन होवले लुकिछिपि प्रदान गरेको उनको सोचाइ रहेको थियो। अप्रिल २६ मा ओहायो उपत्यका रेस्लिङको एक श्रृङ्खलामा यस घटनाको निष्कर्ष निकालिएको थियोे जसमा हेदिले उनलाई उपहार दिएको स्वीकार गरेकी थिइन्। ४ मेमा ओहायो उपत्यका रेस्लिङको एक श्रृङ्खलामा लभलेसले आफ्नो भावना उनीसँग प्रस्तुत गर्न चाहेकी थिइन् तथापी उनी भ्रमित परेकी थिइन्। ३१ मेमा ओहायो उपत्यका रेस्लिङको एक श्रृङ्खलामा, लभलेसले ट्रिनासँग सामना गर्दै उनको महिला च्याम्पियनसिप उपाधिको लागि चुनौती दिएकी थिइन्। सो प्रतिस्पर्धात्मक खेल सटर्डै नाइट स्पेसलमा राखिएको थियो। उनको चुनौतीको स्वीकार गर्दै उनीहरू बिच खेलको सुरुवात भएको थियो जसमा लभलेसले उनीसँग हार बेहोरेकी थिइन्।
साइन रेस्लिङ (सन् २०१२–२०१४)
साइन रेस्लिङको साइन २ नामक कार्यक्रममा, हेदी लभलेसले ओहायो उपत्यका रेस्लिङकी कुस्ती खेलाडी सोजोउरनर बोल्ट र टेलर हेन्ड्रिक्ससँग आमनेसामने भएकी थिइन् तथापी उक्त खेल भने बोल्टले हात पारेकी थिइन्। डिसेम्बर १६, साइन ५ मा, लभलेसले सेसी स्टेफीसँग एकल कुस्ती खेलमा हार बेहोरेकी थिइन्। २२ फेब्रुअरी २०१३, साइन ७ मा, लभलेस पुन: ब्रिटिनी स्याभेजसँग हार बेहोरेकी थिइन्। २४ मेमा, लभलेसले सोलो डार्लिङ र लुससियस लतासासँग मिलेर सोजोउरनर बोल्ट, सेसी स्टेफी र जेसी बेलीका बिरुद्ध ६ महिला ट्याग टोली खेलमा प्रतिस्पर्धा गरेका थिए। उक्त प्रतिस्पर्धामा उनका टोली पराजित भएकी थिए। उनको हार्ने क्रम जारी रह्यो र २४ जनवरी २०१४ उनले साइन १५ मा मर्सीडेस मार्टिनेजसँग एकल खेलमा हार बेहोरेकी थिइन्। उनको हार्ने पछि अन्त्य भएको थियो।
चिकरा (सन् २०१३–२०१६)
१८ मे २०१३, मा लभलेसले चिकरामा प्रदापण गरेकी थिइन् जसमा उनी र स्याटुराइन २०१३ ट्याग वल्ड ग्र्याण्ड प्रिक्समा प्रवेश गरेका थिए। तथापि तिनिहरू आर्की क्यानन र ड्यारीन कोर्बिनले गर्दा पहिलो चरणबाटै बाहिरिएका थिए। ६ डिसेम्बर २०१४ मा, टुमारो नेभर डाइज नामक कार्यक्रमको पूर्व कार्यक्रममा, उनले मिसिल एसल्ट एन्टलाई प्रतियोगिताको अन्तिम खेलमा पराजित गर्दै चिकरा योङ लायन्स कप हात पारेकी थिइन्। उनले आफ्नो उपाधिलाई धेरै पटक बचाउन सफल भइन् र सन् २०१५ मा उनी उपराजित रहिन्। सन् २०१५ मै, हेदीले च्यालेञ्ज अफ इम्मोस्टल्स नामक एक प्रतियोगितामा भाग जनाएकी थिइन्।
१९ मार्च २०१६, शनिबार, उनले चिकरा ग्र्याण्ड च्याम्पियनसिपको उपाधिको लागि खेल्न पाउने अवसर प्राप्त गरेकी थिइन् जसमा उनको खेल महिला कुस्ती खेलाडी प्रिन्सेस किम्बर लिको विरुद्धमा रहेको थियो। किम्बरले उनलाई आफ्नो आत्मसमर्पण गर्ने खालको चाल चलेकी थिइन् जसमा उनले पीडा खप्न नसकेर हत्तपत्त आत्मसमर्पण गरेकी थिइन्। खेलको बेलामा किम्बरले प्रहार गरेको जर्मन सुप्लेक्सको सिकार हुँदै उनको घाँटीमा चोट आएको थियोे।
वर्ल्ड ओन्डर रिङ स्टारडम (सन् २०१५)
११ जनवरी २०१५ मा, लभलेसले वर्ल्ड ओन्डर रिङ स्टारडममा पदोन्नति हुने लक्ष्यका साथ त्यसमा जापानी प्रदापण गरेकी थिइन्। उनको पहिलो खेलमा उनी र एक्ट यासुकावा मिलेर एक ट्याग टोली खेलमा हडसन एन्भी र क्रिस उल्फका विरुद्धमा भाग जनाएकी थिइन् तथापि उनको टोल पराजित हुन पुगेको थियो। उनीहरू बिच फेरि भएको खेलमा हार बेहोरेकाले जनवरी १८, मा लभलेस, यासुकावा र ड्रागोनिटालाई प्रतिद्वन्द्वीहरूको टोलीमा समावेश हुन बाध्य पारिएको थियो। नयाँ सदस्य थप भए पश्चाच् मोन्टर गन नामक उनीहरूको टोलीको नाम ओडो ताईमा नामाकरण गरिएको थियो। फेब्रुअरी ८ मा, लभलेस, ड्रागोनिटा र एन्भीले हेसी-गनलाई (लो सिराई, मायु इवातानी र टकुमी इरोहा) स्टारडम च्याम्पियनसिप कलाकारको लागि चुनौती दिन असफल रहेका थिए।
एनएक्सटी (सन् २०१६–२०१७)
१५ डिसेम्बर २०१६ मा, प्राञ्जले डब्ल्युडब्ल्युईको प्रदर्शन केन्द्रमा एक सम्झौतामा हस्ताक्षर गरेको रिपोर्ट गरिएको थियो। उनले एनएक्सटीमा रिङ प्रदापण १३ जनवरीमा गरेकी थिइन् जसमा उनी दरिया बेरेनाटोसँग हार बेहोरेकी थिइन्। त्यसबेला उनले आफ्नो रिङको नाम रूबी राएट राखेकी थिइन्। उनले मार्च २२ मा एनएक्सटीको एक श्रृङ्खलामा टेलिभिजन प्रदापण गरेकी थिइन् जसमा उनले टाई डिलिञ्जर, नो वे जोसे र रोडरिड स्ट्रङ्गसँग मिलेर निकि क्रस र सेनिटिका अरू सदस्यलाई हमला गरेका थिए। जसले गर्दा उनीहरू बिच एनएक्सटी टेकओभर ओर्लाण्डोमा खेल राखिएको थियो जसमा उनका टोलीले पराजय खेपेका थिए।
उनको पहिलो एकल खेल, जुन भने अप्रिल १२ को एनएक्सटीको एक श्रृङ्खलामा प्रसारण गरिएको थियो जसमा उनले किम्बर्लि फ्रान्कलीका हराएकी थिइन्। एक हप्ता पछि, क्रसले राएटलाई बोलाइन र त्यत्तिकैमा उनीहरू बिच हाताहाती भएको थियो। एनएक्सटीका महाप्रबन्धक विलियम रिगलले उनीहरू बिचको खेल राखिदिए र उनीहरू बिच पुन: हात हालाहाल भएको थियो। मे ३ मा एनएक्सटीको एक श्रृङ्खलामा, राएटले ब्याटल रोएलमा भाग जनाएकी थिइन् जसको विजेताले भने एनएक्सटी महिला उपाधिको लागि खेल्न पाउने अवसर रहेको थियो। उक्त खेलमा उनी अन्तिम ३ सम्म पुगेकी थिइन्। सोही खेलमा उनलाई असकाले आक्रमण गरेकी थिइन्। उक्त खेल विजेता विनानै टुङ्गिएको थियो। ब्याटल रोएलमा अन्तिम ४ सम्म पुग्ने सबै जनाले फ्याटल ४ वे खेलमा खेल्न पाउने अवसर प्राप्त गरेका थिए। सो खेल एनएक्सटी टेकओभर: सिकागोमा राखिएको थियो। तर मुनलाई भने घाइते भएको कारण उक्त खेलबाट निकालिएको थियो। रायट, क्रस र आस्का बिच एनएक्सटी महिला च्याम्पियनसिप उपाधिको लागि परेको खेलमा भने असकालेन‌ै जितेकी थिइन्। १८ अक्टोबरमा एनएक्सटीको एक श्रृङ्खलामा, राएटको सोनया डभिल र एम्बर मुनसँग ट्रिपल थ्रेट खेल भएको थियो जसको विजेताले भने एनएक्सटी महिला उपाधिको लागि खेल्न पाउने अवसर उक्त खेलमा रहेको थियो। सो खेल एम्बर मुनले जितेता पनि उपाधिको लागि परेको असकासँगको खेलमा भने पराजित भएकी थिइन्। उनले पछि सोनिया डभिलसँग २ पटक प्रतिस्पर्धा गरेकी थिइन्। पहिलो खेल नोभेम्बर २२ मा भएको थियो जसमा उनी विजेता बनेकी थिइन् र अर्को खेल डिसेम्बर ७ मा परेको थियो जसमा भने उनी पराजित भएकी थिइन्। सोनिय डभिल विरुद्धको खेल उनको एनएक्सटीको अन्तिम खेल रहेको थियो।
द राएट स्क्वाड (सन् २०१७–२०१९)
२१ नोभेम्बर २०१७ मा स्म्याकडाउन लाइभको एक श्रृङ्खलामा, राएटले उनका महिला कुस्ती समूहका सदस्य साराह लोगन र लिभ मोर्गेनसँग मुख्य पर्दामा पर्दापण गरेकी थिइन् जहाँ उनीहरूले बेकी लिन्च र नेयोमीमाथी हमला गरेका थिए। सोही रात, उनीहरूले स्म्याकडाउन महिला उपाधिको लागि परेको सार्लेट फ्लेयर र नेटालिया बिचको प्रतिस्पर्धात्मक कुस्ती खेलमा पनि घुसपैठ गरेका थिए र उनीहरू दुबैलाई आक्रमण गरेका थिए। अर्को हप्ताको स्म्याकडाउनको एक श्रृङ्खलामा, उक्त महिला कुस्ती समूहले आफ्नो नाम "द राएट स्क्वाड" राखेका थिए र सोही रात उनीहरूले पहिलो खेलमा पनि जित हात पारेका थिए जहाँ उनीहरूले सार्लेट फ्लेयर, नेयोमी र नेटालियालाई ६ महिला ट्याग टिम खेल (एकतर्फ तीन जना महिला र अर्को तर्फ पनि तीन जना महिला बिचको प्रतिस्पर्धा) मा जित हात पारेका थिए। त्यस महिना भरि द राएट स्क्वाडले सार्लेट फ्लेयर र नेयोमीसँग प्रतिस्पर्धा गरिरहेका थिए। १९ डिसेम्बरमा स्म्याकडाउनको एक श्रउङ्खलामा, साराह लोगन र राएटले सार्लेट फ्लेयर र नेयोमीसँग हार बेहोरेका थिए। डिसेम्बर १६ मा स्म्याकडाउनको एक श्रृङ्खलामा, द राएट स्क्वाडले फ्लेयर, नेयोमी र बेकी लिञ्चलाई हराएका थिए।
२८ जनवरी २०१८, राएटले पहिलो पटक सञ्चालन गरिएको रोयल रम्बलमा सहभागीता जनाएकी थिइन् जसमा उनी १५अौँ स्थानमा रिङ प्रवेश गरेकी थिइन् तथापि उनी मात्रै ११ मिनेटसम्म मात्र रिङभित्र रहिरहिन् र नाया ज्याक्सले उनलाई बाहिराएकी थिइन्। मार्चमा, फास्टलेनमा, राएटले सार्लेट फ्लेयरको स्म्याकडाउन महिला उपाधिको लागि खेल्न पाउने अवसर प्राप्त गरेकी थिइन्। तथापि उनले उपाधि हात पार्न भने असफल भएकी थिइन्। त्यस पश्चात् राएटले रेसलमेनिया ३४ मा, महिला ब्याटल रोयलमा भाग जनाएकी थिइन् तर सो उपाधि भने नेयोमीले जितेकी थिइन्।
अन्य सञ्चार माध्यम
राएटले डब्ल्युडब्ल्युई श्रव्य दृश्य खेल, २के१८ मा अभिभारण गर्न मिल्ने चरित्रको रूपमा प्रदापण गरेकी थिइन् र उनी अर्को वर्षको २के१९ र २के२०मा पनि देखा परेकी थिइन्।
भुतुक्कै भएँ नी !
भुतुक्कै भएँ नी चर्चित नायिका झरना बज्राचार्यले अभिनय गरेको एउटा नेपाली चलचित्र।
प्रकाश राज
प्रकाश राज (जन्म प्रकाश राय २६ मार्च १९६५) भारतीय चलचित्र क्षेत्रका खलनायकको अभिनयमा प्रख्यात छन् । उनी प्रायजसो तेलुगु चलचित्रमा र कहिलेकाही हिन्दी चलचित्रमा पनि काम गर्छन ।
शिव पुराण
शिव पुराण हिन्दू धर्म का प्रमुख १८ पुराणहरू मध्यको एक धार्मिक ग्रन्थ हो ।यस पुराणमा भगवान शिवको बारेमा उल्लेख गरिएक छ । अर्को शब्दमा भन्नु पर्दा शिवको वारेमा उल्लेख गरेको काव्य नै शिवपूराण हो ।
भिएफबी स्टुट्गर्ट
भिएफबी स्टुट्गर्ट जर्मनीको स्टुट्गर्टमा रहेको आधिकारिक फुटबल क्लब हो । यो क्लब हाल जर्मनीको उच्च फुटबल लिग बुन्डेसलिगामा प्रतिस्पर्धा गर्छ ।
फेरी अर्को साईनो
फेरी अर्को साईनो चर्चित नायिका झरना बज्राचार्यले अभिनय गरेको एउटा नेपाली चलचित्र हो।
ट्रिनिडाड र टोबागो राष्ट्रिय फुटबल टोली
ट्रिनिडाड र टोबागो राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा ट्रिनिडाड र टोबागोको प्रतिनिधित्व गर्ने पुरुष फुटबल टिम हो । यो ट्रिनिडाड र टोबागो फुटबलको लागि शासकीय निकाय ट्रिनिडाड र टोबागो फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
अस्ट्रेलियाली सङ्घीय निर्वाचन, २०२२
अस्ट्रेलियाली सङ्घीय निर्वाचन, २०२२ अष्ट्रेलियाको ४७औँ संसद सदस्यको चयन गर्न २१ मे २०२२ मा भएको थियो।
प्रधानमन्त्री स्कट मोरिसनको नेतृत्वमा रहेको वर्तमान लिबरल–नेसनल गठबन्धन सरकारले लगातार चौथो कार्यकाल जित्ने प्रयासमा थियो। उनीहरूलाई एन्थोनी अल्बानिजको नेतृत्वमा रहेको विपक्षी लेबर पार्टीले चुनौती दिएको थियो। द ग्रीन्स, युनाइटेड अष्ट्रेलिया, वन नेसन, अन्य साना दल र स्वतन्त्र राजनीतिज्ञ पनि चुनाव लडिरहेका छन्। तल्लो सदन हाउस अफ रिप्रिजेन्टेटिभका सबै १५१ सिट र माथिल्लो सदन सिनेटका ७६ सिटमध्ये ४० सिटमा चुनाव हुँदैछ।
चुनावी रात 10:00 PM AEST सम्म, एबीसी न्यूजले लेबर पार्टीले सरकार बनाउने प्रक्षेपण गरेको थियो, यद्यपि उनीहरू बहुमत पाउने वा अल्पमत हुने स्पष्ट थिएन। अधिकांस मत गणना पछि, मोरिसनले चुनावलाई स्वीकार गरे, र त्यसपछि लिबरल पार्टीको नेताबाट राजीनामा गर्ने आफ्नो इच्छा घोषणा गरे। प्रधानमन्त्रीको पद सुरक्षित गर्ने पहिलो इटालियन-अष्ट्रेलियालीको रूपमा इतिहास रच्ने अल्बानीजले सन् २०२२ मे २३ मा अष्ट्रेलियाको नयाँ प्रधानमन्त्रीको रूपमा शपथ लिने कार्यक्रम छ।
ह्याप्पी न्यू इअर (चलचित्र)
ह्याप्पी न्यू इअर  हिन्दी भाषाको चलचित्र हो। यसकी निर्मात्री गौरी खान हुन। यस चलचित्रमा शाहरूख खान, सोनु सुद, दिपिका पादुकोण, ज्याकी श्रोफ, अभिषेक बच्चन लगायतका कलाकारहरूले अभिनय गरेका छन्।
रेडबुल फुटसल लिग २०७३
खेल संरचना
हरेक टिमले समूह चरणमा होम एण्ड अवे फरम्याटमा १४ खेल खेलेका थिए । भने समूह चरणबाट उत्कृष्ट चार टोलीहरू क्वाटरफाइनलका लागि छनोट भएका थिए। आफ्नै कोर्टमा ७ खेल भने बाहिर गएर ७ लिग खेल खेलेका हरेक टिमहरूले । हरेक हप्ता २ खेल खेलेका थिए।साथै टुर्नामेन्ट काठमाडौँ, ललितपुर र भक्तपुरमा भएको थियो ।
टिमगत नियम
प्रतियोगितामा सहभागी १६ टिमहरूले हरेक टिममा १२ जना खेलाडी, १ जना कोच र १ जना म्यानेजर राख्नुपर्ने नियम रहेको थियो ।
सहभागी टिमहरू
यस प्रतियोगितामा जम्मा १६ टिहरूले सहभागीता जनाएका थिए।जस अन्तरगत १६ टिमहरूलाई ८-८ वटाको दुईवटा समुहमा विभाजन गरिएको थियो ।
बेत्रावती सन्धि
बेत्रावती सन्धि वि.सं १८४९ (सन् १७९२ )मा बेत्रावती त्रिशुली नदीको किनारमा नेपाल –तिब्बत /चीन युद्ध अन्त्य गर्न भएको नेपाल र भोट बीचको सन्धि हो ।
युद्धमा चिनियाँ सेना र तिब्बती सेनाले नेपाली सेनालाई पछाडी धकेल्दै गयो। भोटे सेना त्रिशुली वेत्रावती, नुवाकोट सम्म आइपुगे पछि काठमाडौँमा त्रासको वातावरण सिर्जना भयो । नेपालमा त्रासको माहोल सिर्जना भएको र भोटे/ चीनियाँ सेना पनि आफ्नो मुकामबाट निकै टाढाको दुरी आइपुगेको हुँदा सन्धिको कुरा उठ्यो र नेपालले चीनसँग वेत्रावतीको सन्धी गर्नु पर्यो।
बेत्रावती सन्धिका प्रमुख धारा यस प्रकार छन् :
ट्रिनिडाड र टोबागो महिला राष्ट्रिय फुटबल टोली
ट्रिनिडाड र टोबागो महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा ट्रिनिडाड र टोबागोको प्रतिनिधित्व गर्ने महिला फुटबल टिम हो । यो ट्रिनिडाड र टोबागो फुटबलको लागि शासकीय निकाय ट्रिनिडाड र टोबागो फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
उत्पल दत्त
उत्पल दत्त (जन्म:२९ मार्च १९२९-१९ अगस्ट १९९३) एक भारतिय अभिनेता र चलचित्र निर्देशक थिए। दत्त उनको सुरुवाती कार्यकालमा मूलतया बङ्गाली चलचित्रका एक अभिनेता थिए भने पछि उनी आधुनिक भारतीय चलचित्रका अग्रगामी व्यक्ति बनेका थिए जब उनले सन् १९४९ मा लिटिल थिएटर ग्रुप नामक एक संस्थाको सुरुवात गरे। यस समूहले तात्कालिक समयमा विभिन्न अङ्ग्रेजी लेखक र साहित्यकाहरूको कृतिमा आधारित छोटो चलचित्रको निर्माण गर्ने गरेको थियो। उनको नाटक उनको मार्क्सवादी विचारधाराको अभिव्यक्तिले बनेको थियो जसमा उनले एक समाजिक र राजनैतिक विषयलाई नाटकमा ल्याउने गरेका थिए। यस्ता विषयहरूमा आधारित नाटकहरू; कलोल (सन् १९६५), मुन्सर अधिकार, लोहा मानव (सन् १९६४), महा-विद्रोह आदि रहेका छन्। ४० वर्ष सम्मको चलचित्र कार्यकालमा दत्तले भारतिय र बङ्गाली सहित १०० भन्दा बढी चलचित्रमा अभिनय गरेका थिए भने उनका मृणाल सेनको भूवन सोम (सन् १९६९), सत्यजित रायको आगन्तुक (सन् १९९१), गौतम घोसको पद्म नाधिर माझी (सन् १९९३) र हरिसकस मुखर्जीको केही हास्यवेङ्ग्य चलचित्रहरू जस्तै गोल माल (सन् १९७९) र रङ्ग बिरङ्गी (सन् १९८३) आदि रहेका छन्। दत्तले १९९० को दशकमा उनको निधन हुनु भन्दा केही वर्ष अघि उनले एक नाटकमा मूर्तीकारको पनि भूमिका निभाएका थिए।
दत्तलाई सन् १९७० मा उत्कृष्ट अभिनेताको रूपमा राष्ट्रिय चलचित्र पुरस्कार प्रदान गरियो र ३ फिल्मफियर उत्कृष्ट हास्यवेङ्ग्य अवार्ड पनि प्रदान गरिएको थियो। सन् १९९० मा सङ्गीत नाटक सङ्घ, भारतिय राष्ट्रिय एकेडेमीले उनलाई परस्कृत गरेका थिए।
बाल्यकाल र शिक्षा
उत्पल दत्त बङ्गलादेशको बरिसाल स्थित एक हिन्दस कासासा परिवार मा २९ मार्च १९२९ मा जन्मेका थिए। उनले प्रारम्भिक रूपमा सेन्ट एडमण्ड स्कूल, शिलगोंगमा अध्ययन गरे र पछि सन् १९४५ मा उनले सेन्ट जभियरको कलेजियट स्कूल, कोलकाताबाट म्याट्रिक्युलेसन पूरा गरेका थिए। सन् १९४९ मा उनले अङ्ग्रेजी साहित्यमा कलकत्ता स्थित विश्वविद्यालय कलकत्ता सेन्ट जेवियर कलेजबाट स्नातक गरेका थिए। उत्पल दत्तको बुवाको नाम गिरीजरञ्जन दत्त हो।
व्यक्तिगत जीवनी
सन् १९६० मा दत्तले बङ्गाली नाटक र चलचित्र अभिनेत्री शोभा सेनसित विवाह गरे। उनीहरूको एउटै छोरी, विस्णुप्रिय दत्त नयाँ दिल्ली, जवाहरलाल नेहरू विश्वविद्यालय 'थियेटर र प्रदर्शन अध्ययन' स्कूल 'कला र सौंदर्यशास्त्र विभाग' अन्तर्गत प्रोफेसर हुन्।
मृत्यु
१९ अगस्ट १९९३ का दिन दत्त एसटीकेएम अस्पताल, कलकत्ता, पश्चिम बङ्गालबाट घर फर्किसकेपछि हृदयघातका कारण उनको मृत्यु भएको थियो।
बहुमतको सरकार
संसदीय प्रणालीमा संसदमा पूर्ण बहुमत प्राप्त दलले गठन गरेको सरकारलाई बहुमतको सरकार भनिन्छ । बहुमतको लागि आवश्यक संख्याको कारण यो सरकार अल्पमतको सरकार भन्दा बढी स्थिर हुन्छ।
बहुमत सहितको सरकारले आफ्नो प्रस्ताव पारित गर्ने सबभन्दा बढी सम्भावना हुन्छ, र उनीहरूको विधेयक सदनमा विरलै विफल हुन्छ। यसको तुलनामा अल्पमतको सरकारले आफ्नो प्रस्ताव र विधेयक पारित गर्न र आफ्नो कुरामा सहमत गराउन सहयोगी र विपक्षी दलहरूसँग लगातार छलफल गर्नुपर्दछ। यस्तो अवस्थामा भ्रष्टाचारको सम्भावना बढ्छ।
उलूपी
उलूपी हिन्दू धर्मको महाकाव्य महाभारतकी एक पात्र थिइन । उनी ऐरावत वंशमा उत्पन्न कौरव्य नामक नागकी छोरी थिइन । उनको पतिलाई नाग हुनाले पक्षिराजले मारेका थिए । अर्जुनको बाह्र वर्षको वनवासमा उनले अर्जुनलाई मोहित गरी विवाह गरेकी थिइन ।
ह्यानओभर ९६
ह्यानओभर स्पोर्टभेरिन भोन १८९६ इ.भि. ,एक जर्मनेली फुटबल क्लब हो । यो क्लब जर्मनीको उच्च फुटबल लिग बुन्डेसलिगामा प्रतिसपर्धा गर्छ । क्लब बुन्डेसलिगा २०१६-१७ मा उप-बिजेता भएको थियो ।
इतिहास
ह्यानओभर ९६ सन् १८९६ मा जर्मनीमा स्थापना भएको थियो । यो क्लबले दुई जर्मनी च्याम्पियनसिप र डिएफबी-पोकेल जितिसकेको छ हाल यो क्लब बुन्डेसलिगाको १३ स्थानमा रहेको छ ।
गौर गोपाल दास
गौर गोपाल दासको जन्म २४ डिसेम्बर, १९७३ भारत मा  भएको थियो। यसकारण, यस भिक्षुको उमेर २०१८ मा लगभग ४४ वर्षको वरिपरि छ। गौरव गोपाल दास सबैभन्दा धेरै खोजिएको व्यक्तिगत कोच र एक जीवन शैली गुरु हुन् । उनलाई हास्य उपाख्यान र जीवनको बारेमा सरल सल्लाहको लागि चिनिन्छ। १९८५ मा ईन्जिनियरिङ् अध्ययन गरे र हेउलेट्ट प्याकार्डको छोटो कार्यकाल पछि उनले जीवनको कोच हुन आफ्नो क्यारियर उन्नयन गर्ने निर्णय गरे। तसर्थ वर्ष १९९६ मा उनी इस्कोन मा सामेल भए र अहिले सम्म पनि आबद्ध छन् ।